যুবভারতীকাণ্ডে শো কজ DGP রাজীব কুমার, বিধাননগরের CP, সাসপেন্ড অনীশ সরকার

কলকাতা: যুবভারতীতে (Yuva Bharati Stadium Incident) বেনজির বিশৃঙ্খলা, ভাঙচুর, নজরদারির অভাবের অভিযোগ রাজ্যের শোকজ শীর্য পুলিশ কর্তা। যুবভারতী কাণ্ডে শো কজ ডিজি রাজীব কুমার (DGP Rajeev Kumar Show Cause) ও সিপি বিধাননগর (Bidhannagar CP Show Cause) শ্রী মুকেশকে। একই সঙ্গে DCP অনীশ সরকার সাসপেন্ড। ডিজি রাজীব কুমারকে তদন্ত কমিটির সুপারিশের শো কজ করা হল। ২৪ ঘণ্টার মধ্যে রাজীব কুমারের থেকে জবাব তলব করল রাজ্য সরকার। দায়িত্বে গাফিলতির অভিযোগে অনীশ সরকারের বিরুদ্ধে বিভাগীয় তদন্ত। বিভাগীয় তদন্ত শেষ না হওয়া পর্যন্ত DCP অনীশ সরকার সাসপেন্ড।

এছাড়াও, যুবভারতীর দায়িত্ব থেকে সরিয়ে দেওয়া হল অবসরপ্রাপ্ত আমলা দেবকুমার নন্দনকে। যুবভারতী কাণ্ডের ৪ আইপিএসের নেতৃত্বে SIT গঠন রাজ্য সরকারের। সিটে থাকবেন পীযূষ পান্ডে, জাভেদ শামীম, সুপ্রতিম সরকার, মুরলীধর শর্মা। যুবভারতী ক্রীড়াঙ্গনে ভাঙচুর ও বিশৃঙ্খলার ঘটনার প্রাথমিক তদন্ত রিপোর্টের ভিত্তিতে একগুচ্ছ শাস্তিমূলক পদক্ষেপ করল রাজ্য সরকার। নবান্ন সূত্রে জানা গিয়েছে, শোকজ করা হয়েছে রাজ্য পুলিশের ডিজি রাজীব কুমারকে। একই সঙ্গে শোকজ নোটিস ইস্যু করা হয়েছে বিধাননগর পুলিশ কমিশনার মুকেশ কুমার এবং যুবকল্যাণ ও ক্রীড়া দফতরের প্রধান সচিব রাজেশ কুমার সিনহাকে।

আরও পড়ুন: যুবভারতী-কাণ্ডে তদন্ত কমিটির প্রাথমিক রিপোর্ট পেশ

প্রেস বিজ্ঞপ্তিতে জানানো হয়েছে, ঘটনার দিন ব্যবস্থাপনায় গাফিলতির অভিযোগে বিধাননগরের ডিসিপি অনীশ সরকারের বিরুদ্ধে বিভাগীয় তদন্ত শুরু করা হয়েছে এবং তদন্ত শেষ না হওয়া পর্যন্ত তাঁকে সাসপেন্ড করা হয়েছে। পাশাপাশি যুবভারতী ক্রীড়াঙ্গনের সিইও দেবকুমার নন্দনকেও সরিয়ে দিয়েছে নবান্ন। নবান্ন সূত্রে আরও জানা গিয়েছে, তদন্ত কমিটির সুপারিশ মেনে গোটা ঘটনার পূর্ণাঙ্গ তদন্তের জন্য একটি বিশেষ তদন্তকারী দল গঠন করা হয়েছে। ওই দলে রয়েছেন পীযূষ পাণ্ডে, জাভেদ শামিম, সুপ্রতিম সরকার এবং মুরলীধর—এই চার জন আইপিএস অফিসার। প্রশাসনিক সমন্বয়, নিরাপত্তা ব্যবস্থাপনা এবং দায়িত্ব পালনে গাফিলতির বিষয়গুলি খতিয়ে দেখে রিপোর্ট দেবে এই সিট। রাজ্য সরকারের তরফে জানানো হয়েছে, তদন্তের অগ্রগতির ভিত্তিতে প্রয়োজনে আরও পদক্ষেপ করা হতে পারে। যুবভারতীর ঘটনার দায়িত্ব নির্ধারণে কোনও রকম শৈথিল্য দেখানো হবে না বলেও স্পষ্ট করা হয়েছে।

দেখুন ভিডিও